Diari Oficial de la Generalitat Valenciana


Sumari del DOGV 4398, del 13-12-2002 (2002/13558)

Informació pública de l'extracte de les bases per a la provisió en propietat d'una plaça d'oficial de la policia local de l'Ajuntament d'Algorfa (Alacant).
-----------------------------------------------------------------------------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13204


Data del document
:   25-11-2002

Organisme emissor
:   Ajuntament d'Algorfa

Tipus de document
:   Resolució

Descriptors 

:   * Algorfa
    * concurs administratiu
    * policia
    * administració local

Informació pública de l'extracte de les bases per a la provisió en propietat d'una plaça d'oficial de la policia local de l'Ajuntament d'Algorfa (Alacant). [2002/M13589]
  
Per Decret de l'Alcaldia de data 10 d'octubre de 2002, s'ha acordat aprovar les bases per a la provisió en propietat d'una plaça d'oficial de la policia local vacant en la plantilla de funcionaris de carrera de l'Ajuntament d'Algorfa, que tindrà la direcció de la policia local d'Algorfa.
  
L'extracte de les bases és el següent:
  
L'objecte de la present convocatòria és la selecció per a cobrir en propietat una plaça d'oficial de la policia local, pel sistema de concurs oposició i per mitjà de promoció interna. La dita plaça està enquadrada en l'escala d'administració especial, subescala de servicis especials, escala bàsica, categoria oficial.
  
Requisits dels aspirants:
  
a) Ser funcionari de carrera integrat en la subescala de servicis especials, escala bàsica, categoria agent de la policia local de l'Ajuntament d'Algorfa.
  
b) Haver romàs, almenys dos anys, com a funcionari de carrera en la categoria, d'agent de la policia local.
  
c) No patir malaltia ni defecte físic que li impedisca el normal exercici de les funcions pròpies de l'escala i categoria a què aspira.
  
d) No trobar-se suspés en ferm ni inhabilitat per a l'exercici de funcions públiques.
  
e) Estar en possessió del Batxiller, Formació Professional de segon grau o equivalent.
  
Presentació d'instàncies.
  
Els interessats hauran de sol·licitar prendre part en el procés per mitjà d'instància dirigida a l'alcalde, fent constar que reunixen els requisits exigits per a això i adjuntant el rebut de pagament de les taxes de drets d'examen, que ascendixen a 12,02 euros. Així mateix hauran d'adjuntar-hi els mèrits que pretenga que li siguen reconeguts en la fase de concurs.
  
El termini de presentació de sol·licituds serà de 20 dies naturals, comptats a partir del dia següent al de la publicació de l'anunci de la convocatòria en extracte en el Boletín Oficial del Estado.
  
Selecció. El procés de selecció està integrat per:
  
A) Fase d'oposició:
  
1. Proves prèvies: reconeixement mèdic i prova psicotècnica.
  
2. Exercicis: prova d'aptitud física, prova de test qüestionari, prova de desenrotllament de temari, prova pràctica de desenrotllament d'exercici pràctic i prova de coneixement de temes locals.
  
B) Fase de concurs.
  
La resta de bases es troba en el Negociat Central de l'Ajuntament per a ser consultades, i, si és procedent, ser fotocopiades; i són publicades en Butlletí Oficial de la Província d'Alacant.
  
El que es publica per a coneixement general, d'acord amb la normativa d'aplicació.